തിരിച്ചുവരുന്ന പ്രവാസികള്ക്ക് 16 ദീനാറില് പി.സി.ആര് ലഭ്യമാക്കി മെട്രോ മെഡിക്കല് ഗ്രൂപ് കുവൈത്ത് സിറ്റി: കുവൈത്തിലേക്ക് തിരിച്ചുവരുന്ന പ്രവാസികള്ക്ക് 16 ദീനാര് നിരക്കില് പി.സി.ആര് പരിശോധന സൗകര്യം ലഭ്യമാക്കി മെട്രോ മെഡിക്കല് ഗ്രൂപ്. മെട്രോയുടെ സാല്മിയ ഫിഫ്ത് റിങ് റോഡില് സ്ഥിതി ചെയ്യുന്ന 24 മണിക്കൂര് പ്രവര്ത്തിക്കുന്ന സൂപ്പര് മെട്രോ സ്പെഷലൈസ്ഡ് മെഡിക്കല് സെന്റര് കേന്ദ്രമാക്കിയാണ് ഇത്തവണ പി.സി.ആര് പ്രത്യേക നിരക്കില് നല്കുന്നത്. പ്രവാസികള് തിരിച്ച് കുവൈത്തില് എത്തിയാല് അന്നുതന്നെയോ അടുത്ത മൂന്നു ദിവസങ്ങള്ക്കുള്ളിലോ യാത്ര ചെയ്ത ടിക്കറ്റിെന്റ പകര്പ്പുമായി സൂപ്പര് മെട്രോയില് എത്തിയാല് ഈ ആനുകൂല്യം ലഭ്യമാണെന്ന് മെട്രോ മാനേജ്മെന്റ് അറിയിച്ചു. 24 മണിക്കൂറും പി.സി.ആര് സാമ്ബ്ള് ശേഖരണത്തിനുള്ള സൗകര്യം ഒരുക്കിയതായും അധികൃതര് അറിയിച്ചു. തിരിച്ചെത്തുന്ന പ്രവാസികള്ക്ക് ആശ്വാസമേകുന്ന തരത്തില് ഡോക്ടറുടെ കണ്സല്ട്ടേഷന് സൗജന്യമായി ഉള്പ്പെടുത്തി മെട്രോയുടെ ഫര്വാനിയ, സാല്മിയ എന്നിവിടങ്ങളിലെ മൂന്നു ബ്രാഞ്ചുകളിലും ഏഴു ദീനാറില് തുടങ്ങുന്ന രീതിയില് മെഡിക്കല് പാക്കേജുകള് ലഭ്യമാക്കിയതായും എം.എം.സി ഗ്രൂപ് മാനേജ്മെന്റ് അറിയിച്ചു. കസ്റ്റമര് കെയര് നമ്ബര് 22022020ലേക്കോ 98740970 എന്ന നമ്ബറിലേക്കോ വിളിച്ചാല് കൂടുതല് വിവരങ്ങള് ലഭ്യമാണ്.